6.

Observațiile următoare se referă la căsuțele ce figurează în modelul de formular. Expeditor (nume și adresă) Această căsuță este prevăzută pentru a indica numele și adresa expeditorului mărfurilor. Dacă aceeași declarație se referă la mărfuri provenind de la mai mulți expeditori, se menționează documentele anexate. Destinatar (nume și adresă poștală) În partea superioară a acestei căsuțe trebuie înscrisă adresa poștală a destinatarului mărfurilor; în partea inferioară, în rubrica „adresă de livrare”, se precizează adresa la care trebuie livrate mărfurile, dacă aceasta este diferită de adresa poștală. Declarant (nume și adresă) Declarantul este persoana fizică sau juridică ce semnează declarația de tranzit vamal sau în numele căreia este semnată declarația. Țară de proveniență În această căsuță se va indica țara de unde provin mărfurile, adică țara exportatoare. Țară de destinație Este vorba despre țara de destinație finală a mărfurilor după operațiunea de tranzit vamal. Loc de încărcare ( 1 ) Este vorba despre locul de plecare unde mărfurile sunt efectiv încărcate pe mijlocul de transport. Chei, depozit etc. ( 1 ) În această căsuță va fi indicat locul în care mărfurile vor fi depozitate înainte de încărcare; această informație prezintă un interes deosebit când mărfurile sunt exportate la ieșirea dintr-un depozit vamal etc. Via ( 1 ) Aici sunt indicate punctele de trecere a frontierei, ca și locurile în care se schimbă modurile sau mijloacele de transport etc. Mod și mijloc de transport ( 1 ) Se menționează modul și mijlocul de transport utilizat pentru fiecare parte a transportului, indicându-se, după caz, numele vasului, numărul de înmatriculare al vagonului de cale ferată sau al vehiculului rutier etc. În caz de transport intermodal, dacă situația o cere, aceste informații vor fi înscrise pe parcursul transportului. Birou de destinație ( 1 ) Prin acesta se înțelege numele biroului vamal unde ia sfârșit operațiunea de tranzit vamal. Documente anexate Declarantul trebuie să enumere în această căsuță documentele (certificate de origine și de control sanitar, manifeste etc.) anexate la declarație. Rezervat autorității A se specifica, dacă este cazul, în această căsuță indicațiile referitoare la controlul coletelor etc. Sigilii etc. aplicate de către vamă/declarant În această căsuță se indică numărul sigiliilor etc. aplicate, ca și numerele lor sau orice altă caracteristică permițând identificarea lor. Rubrica respectivă trebuie să fie bifată pentru a se indica dacă sigiliile etc. au fost aplicate chiar de vamă sau de declarant. Unitate de transport (tip, număr de identificare), mărci și numere ale coletelor sau obiectelor În această căsuță sunt indicate caracteristicile unităților de transport (tip și număr de identificare al containerului, de exemplu) sau ale mărfurilor, de exemplu mărcile de expediție, numerele de lot și numerele de ordine sau formularea adresei. Numărul și natura coletelor/Descrierea mărfurilor Această parte este rezervată indicării numărului și naturii coletelor și descrierii mărfurilor; acestea se descriu fie după numele lor comercial uzual, fie, dacă este posibil, după terminologia tarifelor vamale sau a baremurilor de transport aplicabile în cazul respectiv. Număr de clasificare Se indică, dacă este posibil, numărul de codificare statistică sau poziția din tariful vamal; în majoritatea cazurilor, aceste numere (sau părți din aceste numere) fiind folosite în întreaga lume, ajută la identificarea mărfii. Greutate brută, kilograme Greutatea brută a mărfurilor trebuie dată în kilograme. Reglementare națională Această căsuță este rezervată indicațiilor suplimentare ce pot fi solicitate de administrații (numele conducătorului vehiculului, itinerar prevăzut, termen fixat etc.). Ea poate fi de asemenea utilizată pentru înscrierea indicațiilor oficiale referitoare la biroul de destinație. Informații privind garanția Se menționează informațiile referitoare la garanția constituită: depozit în numerar, garanție plătită de un terț etc. Locul, data și semnătura declarantului Textul declarației ce figurează aici poate fi modificat, dacă este cazul, pentru a ține seama de legislația națională sau de acorduri bilaterale sau multilaterale. Căsuțele care se află în declarația de tranzit vamal pe verso au doar titlu informativ și trebuie modificate în funcție de procedura care este prevăzută în cadrul unui acord bilateral sau multilateral asupra tranzitului vamal.